Source: https://curia.europa.eu/jcms/jcms/T5_5230/mt/?cmYear=2018&amp;cmMonth=1
Timestamp: 2019-04-20 00:33:47+00:00
Document Index: 1900639

Matched Legal Cases: ['Qorti ', 'Qorti ', 'Qorti ', 'Qorti ', 'Qorti ', 'Qorti ', 'Qorti ', 'Qorti ']

CURIA - Preżentazzjoni - Il-Qorti tal-Ġustizzja tal-Unjoni Ewropea
Peress li fl-2003 t-Trattat ta’ Nice ippreveda l-possibbiltà li jinħolqu tribunali speċjalizzati fil-livell tal-Unjoni Ewropea, fit-2 ta’ Novembru 2004, il-Kunsill tal-UE ddeċieda li jistabbilixxi t-Tribunal għas-Servizz Pubbliku li l-missjoni tiegħu, li sa dak iż-żmien kienet titwettaq mill-Qorti Ġenerali tal-Unjoni Ewropea, kienet li jiddeċiedi t-tilwimiet bejn l-Unjoni Ewropea u l-membri tal-persunal tagħha. Fl-2015, b’teħid inkunsiderazzjoni taż-żieda fil-kontenzjuż u tat-tul eċċessiv tat-trattament tal-kawżi quddiem il-Qorti Ġenerali tal-UE, il-leġiżlatur tal-Unjoni ddeċieda li b’mod progressiv iżid in-numru tal-Imħallfin fil-Qorti Ġenerali tal-UE għal 56 u li jintegra l-kompetenzi tat-Tribunal għas-Servizz Pubbliku fil-Qorti Ġenerali. It-Tribunal għas-Servizz Pubbliku ġie xolt fl-1 ta’ Settembru 2016.
It-Tribunal għas-Servizz Pubbliku kien kompost minn seba’ Mħallfin maħtura mill-Kunsill, għal perijodu ta’ sitt snin li seta’ jiġġedded, wara sejħa għal kandidaturi u wara opinjoni ta’ kumitat imwaqqaf għal dan il-għan. Matul il-ħatra tagħhom, il-Kunsill kien jiżgura kompożizzjoni bbilanċjata tat-Tribunal għas-Servizz Pubbliku fuq bażi ġeografika u fuq rappreżentazzjoni tas-sistemi ġuridiċi nazzjonali kemm jista’ jkun wiesa’. L-Imħallfin tat-Tribunal għas-Servizz Pubbliku kienu jinnominaw il-President tagħhom minn fosthom, għal perijodu ta’ tliet snin li seta’ jiġġedded. Huwa kien jisma’ l-kawżi f’awli komposti minn tliet Imħallfin, jew f’seduta plenarja meta dan kien ikun iġġustifikat mid-diffikultà jew mill-importanza tal-punti ta’ liġi. L-Imħallfin kienu jaħtru Reġistratur għal mandat ta’ sitt snin.
It-Tribunal għas-Servizz Pubbliku kien kompetenti li jisma’ fl-ewwel istanza l-kontenzjuż tas-servizz pubbliku Ewropew, kompetenza li kienet tirrappreżenta madwar 150 kawża fis-sena, għal persunal tal-istituzzjonijiet, tal-korpi u tal-aġenziji kollha tal-Unjoni Ewropea, li jammonta għal madwar 40 000 persuna. Il-kawżi ttrattati mit-Tribunal għas-Servizz Pubbliku kienu jikkonċernaw mhux biss il-kwistjonijiet relatati mar-relazzjonijiet ta’ xogħol fil-veru sens tal-kelma (remunerazzjoni, żvolġiment tal-karriera, reklutaġġ, miżuri dixxiplinari, eċċ.), iżda jikkonċernaw ukoll l-iskema ta’ sigurtà soċjali (mard, anzjanità, invalidità, inċidenti fuq il-post tax-xogħol, allowances tal-familja, eċċ). Kien kompetenti wkoll li jisma’ l-kawżi li kienu jikkonċernaw ċerti membri tal-persunal speċifiċi, bħal b’mod partikolari l-persunal ta’ Eurojust, ta’ Europol, tal-Bank Ċentrali Ewropew, tal-Uffiċċju tal-Proprjetà Intellettwali tal-Unjoni Ewropea (EUIPO) u tas-Servizz Ewropew għall-Azzjoni Esterna. Id-deċiżjonijiet mogħtija mit-Tribunal għas-Servizz Pubbliku setgħu jkunu s-suġġett, f’terminu ta’ xahrejn, ta’ appell limitat għall-punti ta’ liġi quddiem il-Qorti Ġenerali tal-UE, u min-naħa tagħhom, id-deċiżjonijiet mogħtija fl-appell mill-Qorti Ġenerali setgħu jkunu s-suġġett, f’kundizzjonijiet eċċezzjonali, ta’ eżami mill-ġdid quddiem il-Qorti tal-Ġustizzja.
Matul l-eżistenza tiegħu, it-Tribunal għas-Servizz Pubbliku laqa’, minbarra r-Reġistratur ta’ nazzjonalità Ġermaniża, total ta’ 14-il Imħallef minn 14 Stat Membru differenti u ta 1549 sentenza/sentenzi.
eNq1WFtv2jAUfu+vQJG2t+ZCy0BbQrWydkNqta4FbXtCJjmAmWOntsNlv35OCG3oQikGPyCUHOs7F5/Ld+JfLGJSmwEXmNHA8mzXqgENWYTpOLD6vevTlnXRPvGnaIbKx5q2O2ipsyFBQgRWJraHgKiwf93efAEFANxqn9R8NpxCKDfOpRIT+xsSk1uUZGdq/ozhqBaDnLAosJJU5m9rvpBcmdFOGJeIdJCEMeNL3ylel4/0GoOG57XKMt/JUN8Aj8VPxv+IBIVwx9kMRxBV6hghIkBLw2ge3SE56dIRq0R2MvPrZ64TS0dLwXztQCX8dHCuGZi+AH6D6NhcXDqMSljILDzVoZmGsdC0/i7PG0O2p1loWIhIdcxjOeg/aAFzeHwAPiPwSlAiLBKClvZUJLo6fqTAlw/5Y6UOHAVFVmppGCIBfU4qoSdSJuKj44Qpx8iGlLMk+8uv2tH1x1wicRAs5ao5bIPO7T60hFUXwjRic3HkPFVlgDhSYuCq3RoqBnWTHKjc2aJ1s2ldy2sFhtzAokuvuUqk76MR3tJMJU/1wJPSNWwiv2VEboUvV+wGrBIgztFyA5eoZm6vqt6qEaBjOVHTfI1U6FB5CIvAcp9ev3aHufgpBvlDrrYwuiTZ6UAY/wbEjTtRdzeJwhE9QHHyKYxvVQZNjLvhafngO6ts25cIcJNztMNSKre0Dc0pikVHLop2gUEYMh5N0eIeHrvVuJ+VVFkhT91Tr9FoNOvueb3peWeHkLGccRhrf/elUWdMyeWKGpjkZWgLqYmlXuvOh08lIh0yb+CdNz+09JaPsJyllRp0CVF2hz2uNjKi8F9EmaaEOPuFIB0eCpHq0MGX3OpiNSSCrIm/z9pt8Xt3dlk03sDTjZiq5BSE7N93tzPIg6m32nl2Ue8qFw9zTil9k3NHYbJF7v2/7e6fMor3pUOCQyQxo6a4q7HFYSWoBP161dMda8/mGuvQnU06b0hPUUnFsntcsq0SfucSfcCXhf4zaTEUnL+MVu8fq4LQXW+u9jTzmS76TkZa2yf/ADcQg7c=
3SxrAcXSdqmnc3qW